Diari Oficial de la Generalitat Valenciana


Sumari del DOGV 6352, del 10-09-2010 (2010/9083)

Notificació de la sentència dictada en el judici verbal número 1448/2007.
-------------------------------------------------------------------------

### Dades del document

Número de DOGV
:   6352

Data del DOGV
:   10-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9083


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici verbal número 1448/2007. [2010/9083]  
Judici verbal 001448/2007  
De: Playmon Fiesta Bloc F.   
Procurador: Antonio Lloret Espí.  
Contra: Marina Kulak i Natalia Kulak.  
María Engracia Román Ivorra, secretària judicial, del Jutjat de Primera Instància número 2 de Benidorm (antic mixt 4).  
En aquest procediment verbal seguit a instàncies de Playmon Fiesta Bloc F, contra Marina Kulak i Natalia Kulak, s'ha dictat la sentència, que té l'encapçalament i dispositiva com segueix:  
«Sentència número 526/08  
Benidorm, 18 d'abril de 2008  
José Antonio Pérez Nevot, magistrat titular del Jutjat de Primera Instància número 2 d'aquesta ciutat i partit judicial, he vist les actuacions de judici verbal sobre la reclamació d'una quantitat que, amb el número 1448 de 2007, s'han seguit davant d'aquest Jutjat a instàncies de la Comunitat de Propietaris del Bloc F de l'Edifici Playmon Fiesta, siti al número 1 de l'avinguda de Portugal de Benidorm, representada per Antonio Lloret Espí i assistida per Juan R. Alcolea de la Hoz, contra Marina Kulak i Natalia Kulak, en situació processal de rebel·lia; i atesos els següents  
Dispositiva  
Estime de manera íntegra la demanda interposada per la Comunitat de Propietaris del Bloc F de l'Edifici Playmon Fiesta, siti al número 1 de l'avinguda de Portugal, de Benidorm, i condemne Marina Kulak i Natalia Kulak, en situació processal de rebel·lia, a pagar a la primera la suma de dos mil vint-i-dos euros i setanta-dos cèntims (2.022,72 euros), més l'interés legal dels diners des del dia 27 de novembre de 2007 fins al dia 18 d'abril de 2008, en què s'incrementarà en dos punts fins a fer-ne el pagament complet, i amb la imposició de les costes d'aquesta instància a la part demandada.  
Notifiqueu-ho de forma legal a les parts i feu-los saber que aquesta sentència no és ferma i que s'hi pot interposar un recurs d'apel·lació en un termini de cinc dies des que es notifique que, si pertoca, haurà de preparar-se davant d'aquest Jutjat, mitjançant un escrit en què caldrà esmentar la resolució objecte d'apel·lació i els pronunciaments que s'impugnen, a més d'acreditar-se que s'ha pagat la quantitat a què condemna aquesta sentència. El recurs ha de ser resolt, amb la prèvia interposició i tramitació legal, per l'Audiència Provincial d'Alacant.  
Aquesta és la meua sentència, de la qual cal expedir un certificat per a incorporar-lo a les actuacions i de què cal portar l'original al llibre de sentències, que jutjant definitivament en primera instància pronuncie, mane i firme.  
La sentència anterior va ser llegida i publicada en el dia de la data pel magistrat que la subscriu, mentre celebrava audiència pública. En done fe.  
I atés que els demandats esmentats, Marina Kulak i Natalia Kulak, es troben en parador desconegut, expedisc aquest edicte a fi que elsi valga de notificació de forma deguda.  
Benidorm, 23 de juny de 2010.- La secretària judicial: María Engracia Román Ivorra.